CELEX: 31986D0150
Language: el
Date: 1986-04-24 00:00:00
Title: 86/150/ΕΟΚ: Απόφαση της Επιτροπής της 24ης Απριλίου 1986 για τροποποίηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες

Avis juridique important

|

31986D0150

86/150/ΕΟΚ: Απόφαση της Επιτροπής της 24ης Απριλίου 1986 για τροποποίηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες  

Επίσημη Εφημερίδα αριθ. L 112 της 29/04/1986 σ. 0051 - 0052

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Απριλίου 1986  για τροποποίηση της απόφασης 86/139/ΕΟΚ σχετικά με ορισμένα προστατευτικά μέτρα κατά της αφρικανικής πανώλης των χοίρων στις Κάτω Χώρες  (86/150/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και στα χοιροειδή (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως τα άρθρα 9, 9α και 9β,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως τα άρθρα 8, 8α και 8β,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως τα άρθρα 7, 7α και 7β,  Εκτιμώντας:  ότι διαπιστώθηκε στις Κάτω Χώρες αφρικανική πανώλη των χοίρων ·  ότι οι αρχές των Κάτω Χωρών απαγόρευσαν αμέσως την αποστολή προς τα άλλα κράτη μέλη, ζώντων χοίρων, νωπών χοιρείων κρεάτων και προϊόντων με βάση το χοίρειο κρέας που προέρχονται από μία ευρεία γεωγραφική ζώνη που καθορίζεται γύρω από τις εστίες ασθένειας·  ότι, επιπλέον, οι αρχές των Κάτω Χωρών απαγόρευσαν στην προαναφερθείσα ζώνη κάθε σφαγή χοίρων, κάθε διακίνηση χοίρων και κάθε αποστολή χοιρείων κρεάτων και προϊόντων με βάση το χοίρειο κρέας προς τα άλλα μέρη του εδάφους των Κάτω Χωρών· ότι οι αρχές των Κάτω Χωρών έχουν εξαλείψει όλους τους χοίρους από τα προσβεβλημένα κοπάδια ή από τα ύποπτα να προσβληθούν από την ασθένεια·  ότι ο χαρακτήρας της επιζωοτίας αυτής αποτελεί κίνδυνο για το ζωικό κεφάλαιο των άλλων κρατών μελών των συναλλαγών ζώντων χοίρων, νωπών χοιρείων κρεάτων και προϊόντων με βάση το χοίρειο κρέας·  ότι τα ενεργητικά μέτρα που εγκρίθηκαν από τις αρχές των Κάτω Χωρών θεωρούνται ως ικανοποιητικά·  ότι, εφεξής, πληρούνται οι αναγκαίοι όροι για μια περιφερειοποίηση των περιοριστικών μέτρων· ότι η Επιτροπή ενέκρινε, στις 4 Απριλίου 1986, την απόφαση 86/139/ΕΟΚ (5) κατ' αυτή την έννοια·  ότι δεν διαπιστώθηκε καμία νέα εστία αφρικανικής πανώλης των χοίρων στο έδαφος των Κάτω Χωρών· ότι, με την επιφύλαξη της επιδιώξεως ευνοϊκής εξελίξεως της καταστάσεως κατά τη διάρκεια μιας ικανοποιητικής περιόδου, είναι σκόπιμο να προβλεφθεί μία ελάφρυνση των περιοριστικών μέτρων για το μέρος του εδάφους που είναι λιγότερο εκτεθειμένο στους κινδύνους μολύνσεως·  ότι η ελάφρυνση αυτή μπορεί να βασισθεί στις υποχρεώσεις των ολλανδικών αρχών, σχετικά με τα περιοριστικά μέτρα που θα εφαρμόσουν στα πλαίσια της επαναλήψεως της σφαγής των χοίρων τόσο στη ζώνη που παραμένει πλήρως απαγορευμένη στις συναλλαγές όσο και σ' εκείνη που είναι επιδεκτική να επωφεληθεί των μέτρων ελαφρύνσεως·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 86/139/ΕΟΚ τροποποιείται ως εξής:  1. Στο άρθρο 1 παράγαφος 1, οι όροι «κεφάλαιο 1» προστίθενται μετά τη λέξη «παράρτημα».  2. Στο άρθρο 1 παράγραφος 2, η ημερομηνία «4 Απριλίου 1986» αντικαθίσταται από την ημερομηνία «24 Απριλίου 1986».  3. Στο άρθρο 2 παράγραφος 1, οι όροι «κεφάλαιο 1» προστίθενται μετά τη λέξη «παράρτημα».  4. Στο άρθρο 2 παράγραφος 2, η ημερομηνία «4 Απριλίου 1986» αντικαθίσταται από την ημερομηνία «24 Απριλίου 1986».  5. Στο άρθρο 2, προστίθεται η ακόλουθη παράγραφος:  «3. Ωστόσο, με την υπόθεση ότι δεν εμφανίζεται καμία νέα εστία αφρικανικής πανώλης των χοίρων στις Κάτω Χώρες, η απαγόρευση που αναφέρεται στην παράγραφο 1 δεν εφαρμόζεται στα κρέατα που λαμβάνονται από τις 28 Απριλίου 1986 στο μέρος του εδάφους των Κάτω Χωρών που καθορίζεται στο παράρτημα, κεφάλαιο 2.»  6. Στο άρθρο 3 παράγραφος 1, οι όροι «κεφάλαιο 1» προστίθενται μετά τη λέξη «παράρτημα».  7. Στο άρθρο 3 παράγραφος 3, η ημερομηνία «4 Απριλίου 1986» αντικαθίσταται από την ημερομηνία «24 Απριλίου 1986».  8. Στο άρθρο 3, προστίθεται η ακόλουθη παράγραφος 4:  «4. Με την υπόθεση ότι δεν εμφανίζεται καμία νέα εστία αφρικανικής πανώλης των χοίρων στις Κάτω Χώρες, η απαγόρευση που αναφέρεται στην παράγραφο 1 δεν εφαρμόζεται, από τις 28 Απριλίου 1986, στα προϊόντα με βάση τα κρέατα που προέρχονται από το τμήμα του εδάφους των Κάτω Χωρών που καθορίζεται στο παράρτημα, κεφάλαιο 2, και παρασκευάζονται πριν από τις 14 Φεβρουαρίου 1986 ή μετά τις 28 Απριλίου 1986 με κρέατα που ανταποκρίνονται στους ακόλουθους όρους:  - κρέατα που αναφέρονται στο άρθρο 2 παράγραφος 3,  - κρέατα που ελήφθησαν πριν από τις 14 Φεβρουαρίου 1986 στο τμήμα του εδάφους των Κάτω Χωρών που καθορίζεται στο παράρτημα, κεφάλαιο 2,  - κρέατα που δεν έχουν αποτελέσει αντικείμενο περιοριστικών μέτρων στις ενδοκοινοτικές συναλλαγές λόγω της αφρικανικής πανώλης των χοίρων».  9. Το παράρτημα αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 24 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 108 της 25. 4. 1986, σ. 57.  ΠΑΡΑΡΤΗΜΑ  «ΠΑΡΑΡΤΗΜΑ  Κεφάλαιο 1  Το μέρος του εδάφους των Κάτω Χωρών που καθορίζεται:  - προς Βορράν, από το κανάλι της Βόρειας Θάλασσας, τον αυτοκινητόδρομο Α 9 και τον αυτοκινητόδρομο Α 2,  - προς Ανατολάς, από τον αυτοκινητόδρομο Α 27 και τους ποταμούς Waal και Nieuwe Merwede,  - προς Νότον, από τους ποταμούς Hollands Diep και Haringvliet ,  - προς Δυσμάς, από τη Βόρεια Θάλασσα.  Κεφάλαιο 2  Το μέρος του εδάφους των Κάτω Χωρών που καθορίζεται στο κεφάλαιο 1, εξαιρέσει του μέρους του εδάφους που καθορίζεται:  - προς Βορράν, από τις πόλεις Katwijk aan Zee, Leiden, Rijpwetering en Leimuiden,  - προς Ανατολάς, από το κανάλι του Teraar μέχρι το Alphen a/d Rijn, το κανάλι του Gouwe μέχρι το Gouda και τον ποταμό Hollandsche IJssel μέχρι το Capelle a/d IJssel,  - προς Νότον, από τις πόλεις Rotterdam, 's-Gravenzande και Hoek van Holland,  - προς Δυσμάς, από τη Βόρεια Θάλασσα.»